Arančinai
Arančinai (it. Arancini) – itališki gruzdinti, kartais kepti įdaryti 8-10 cm dydžio ryžių kamuoliukai, apvolioti džiūvėsiuose. Išvaizda primena spurgas. Šių gaminių pavadinimas reiškia „mažieji apelsinai“, nes, juos iškepus, arančinai įgauna geltoną spalvą, kurią suteikia į ryžius įdėtas šafranas. Arančinai gaminami su mėsos įdaru, paskaninimui pridedant mocarelos, grybų, žaliųjų žirnelių, bešamelio padažo. Įvairiuose Italijos regionuose būna skirtingų dydžių ir skonių, apvalūs ir kūgio formos arančinai . Sicilijoje kepami arančiniai būna pailgos formos, primenančios Etnos ugnikalnio viršūnę.